સોશિયલ મીડિયામાં એક તસવીર વાયરલ થઇ જેમાં દાવો કરવામાં આવ્યો કે કતરની રાજકુમારી શેખ સલવા લંડનમાં એક હોટલમાં સાત લોકો સાથે આપત્તિજનક સ્થિતિમાં જોવા મળી. આ સમાચાર અને તસવીર પર અંગ્રેજી અખબાર ફાઇનાંસિયલ ટાઇમ્સનો હવાલો પણ આપવામાં આવી રહ્યો હતો અને તેના પર કતર વિદેશી મંત્રાલયનું નિવેદન પણ હતુ. પરંતુ આગલા જ દિવસે એ વાતનો ખુલાસો થયો કે જેને રાજકુમારીની તસવીર કહેવામાં આવી રહી છે તે એક મહિલા કારોબારીની તસવીર હતી. તેનું નામ આલિયા અબ્દુલ્લા છે અને તે મજરુઇ હોલ્ડિગ્સ એલએલસીની સીઓઓ છે. તપાસમાં એ પણ જાણવા મળ્યુ કે અખબારે આવા કોઇ સમાચાર છાપ્યા જ નથી.